BEYOND THE BAR
Du godeste.
DU FIK DETTE!
Ja?
Hr. Yoon,
frk. Seol er her.
Hash er sej, og han er allerede kommet sig meget på bare en dag.
Jeg ville selv hente ham.
Jeg skulle alligevel den vej.
Jeg henter ham foreløbig. Efterlad ham ikke på hotellet.
Det er langt.
Er det ikke nemmere på hotellet?
Det er ikke langt.
Okay.
Gør, som du vil.
Om det, jeg sagde i går…
Lad os ikke tale mere om det.
Jeg vil ikke tale om noget
så meningsløst.
Jeg forstår.
Jeg har tænkt meget over det.
Jeg tror, det vil være bedre, hvis du tager dig af Hash.
Er du sikker?
På én betingelse.
Hvad er det?
Om det så er en bofælle
eller en kone,
skal du finde en at opdrage Hash med.
Så kan du få forældremyndigheden. Hvad siger du?
Det er en aftale.
Hjertelogik
benytter ikke manuel matchning som traditionelle firmaer.
Vi bruger AI til at analysere dine data
om din ideelle type og matcher dig automatisk.
Vi gør dine præferencer til data
og anbefaler ideelle matches for dig.
Noget andet unikt er,
at man mødes uden at se fotos eller profiler.
Det er reelt en blind date, som ordene siger.
Mødes folk uden fotos eller profiler?
Ja, faktisk er succesraten meget højere,
når man mødes helt uden oplysninger.
Vi begrænser ikke
antallet af dates, som traditionelle firmaer gør,
så du kan møde dine matches uden pres.
Hvis bare du har tid, kan du få ubegrænsede matches i et år.
Vil du…
Mor, jeg skal tisse.
Find far.
- Javel. - Ja.
Verificerer I jeres medlemmer?
Selvfølgelig!
Vi foretager en grundig, manuel verificering.
KNUS TIL MOR OG FAR
Så går jeg.
Jeg har et enkelt møde, så kommer jeg direkte hjem.
Gør du? Kan du så hente Min på vejen tilbage?
Hvorfor?
Jeg spiser nok middag med Sang-min.
Gør du?
Jeg tænkte, at vi tre kunne spise familiemiddag sammen.
- Lad os gøre det i morgen. - Okay.
Er I stadig på samtalestadiet,
eller går det fremad?
Jeg vil ikke diskutere mit datingliv.
Juridisk set er vi jo gift. Det er underligt.
Okay. Jeg smutter.
Farvel.
Jeg er hjemme.
Hvor var du?
Min sagde, du gik ud med genbrugstingene.
Hvor er Min? Sover han?
Ja.
Har du drukket?
Ja, lidt.
Så… hvad angår vores liv sammen…
Er du sikker på, det her er okay?
Hvad sker der?
Jeg…
Jeg tror…
…jeg har følelser for dig.
Når jeg tænker på dig sammen med en anden mand,
bliver jeg jaloux,
og jeg kan mærke
noget varmt,
- der koger herinde. - Min-chan.
Det her er kontraktbrud.
Vores forældreaftale
betyder ikke rigtigt noget i Korea.
Hvad er det, du siger?
Er du sikker på, vi gør det rigtige?
Synes du, at vi er
oprigtigt
lykkelige uden kærlighed?
Kærlighed er en følelse, der kan ændre sig med tiden.
En familie, der bygger på den følelse,
vil til sidst gøre dig elendig, og det vil ende med skilsmisse.
Jeg vil ikke
opdrage Min i en skilsmissefamilie.
Jeg tror,
at jeg virkelig elsker dig.
Det gør mig ondt.
Jeg vil ikke
splitte vores familie.
Okay.
I så fald
bør vi blive skilt.
Jeg er ked af det,
men jeg vil ikke leve i en kærlighedsløs familie.
Jeg vil have, at vi skal være et rigtigt par.
AFSNIT 12 PÅ DEN ANDEN SIDE AF KÆRLIGHEDSLØFTET
Kontraktbrud?
Hvilken slags kontraktbrud?
Aftale om fælles forældremyndighed.
Vi skulle opdrage barnet sammen uden et ægteskabeligt forhold.
Jeg er ikke sikker på, jeg er med.
Min-chan og jeg blev gift uden kærlighed.
Vi mente, at sådan et ægteskab ville være mere stabilt,
og vi enedes om at få et barn via IVF og ikke blande os i hinandens liv.
Der var altså intet fysisk forhold til din mand?
Nej. Ikke en eneste gang.
Jeg mødte Min-chan i USA,
hvor jeg fandt folk som os,
der mente, at kærlighed faktisk kan ødelægge et ægteskab.
Der var en platform, der forbandt sådanne mennesker,
og det var der, jeg mødte ham.
Jaså.
Både Min-chan og jeg voksede op
i skilsmissefamilier.
Da vi selv havde oplevet,
hvor ustabilt et ægteskab baseret på kærlighed kan være,
tilmeldte vi os platformen.
I nogle delstater i USA
kan den slags kontrakt være juridisk gyldig.
Chancen for, at sådan en kontrakt vil blive anerkendt i Korea, er nok lille.
Hvis det fastslås, at sådan en kontrakt strider med offentlig orden og moral,
kan den blive erklæret ugyldig.
Hvad mener du helt præcist med det?
Det betyder samfundets grundlæggende moralske værdier og den offentlige orden.
For eksempel blev en "konkubinekontrakt", der gik imod monogami,
kendt ugyldig, fordi den stred imod offentlig orden og moral.
En "konkubine"?
Ja.
En anden sag omhandlede en kontrakt, hvori
en gift person lovede at gifte sig med en anden efter skilsmisse.
Den blev erklæret ugyldig, fordi den overtrådte etiske og sociale værdier.
Men min kontrakt med ham er ikke underlig på den måde.
At tage sig en konkubine eller love at gifte sig med en anden
går imod almen menneskelig etik.
Men vi fandt en form for ægteskab, der var bedre for os,
en form, der ikke afhænger af uperfekte følelser.
Jeg forstår.
Men fra rettens perspektiv
kan det ses som en afvisning
af det traditionelle ægteskabskoncept,
idet seksuelt samvær og følelsesmæssige bånd betragtes som
vigtige for et ægteskabeligt forhold.
Jaså.
Men hvorfor ser du det som kontraktbrud?
Min mand er blevet forelsket i mig.
Han vil have, at vi skal være som andre ægtepar.
Og jeg er ikke interesseret.
Nu vil han skilles.
Men jeg ønsker ikke at blive skilt.
Jeg kan lide tingene, som de er, sådan som vi aftalte i kontrakten.
Om det så er en bofælle
eller en kone,
skal du finde en at opdrage Hash med. Så kan du få forældremyndigheden.
MATCHMAKING-BUREAU
HJERTELOGIK AI-BASERET MATCHMAKING
FORESPØRGSEL
ANMODNING
NAVN YOON SEOK-HOON
TELEFONNUMMER
ANMODNING OM KONSULTATION
ANMODNING AFSENDT
Min-ji nævnte, at du er chef for et matchmaking-bureau.
Ja, det er jeg.
Det fungerer mere progressivt end traditionelle firmaer.
Her er mit bureaus brochure. Se på den.
HJERTELOGIK
Det er måske for tidligt at tænke på ægteskab,
men lige nu er et godt tidspunkt. Jeg fik også Min-ji til at tilmelde sig.
Det nævnte hun.
Vi giver rabat til bekendte.
Okay.
Det er lidt ironisk,
at en, der ikke tror på kærligheden, er i matchmaking-branchen.
Det er derfor, jeg kan.
Ægteskab handler om virkeligheden.
Det er ikke et løfte om at elske for evigt,
men ganske enkelt en livstidskontrakt om at leve sammen.
Når man bor sammen for livet, er kompatibilitet vigtigere end følelser.
Præsentationer via venner er begrænsede.
Det er ikke nemt at finde en, der lige matcher ens behov.
I et matchmaking-bureau
har du adgang til en meget større pulje,
så oddsene er i din favør.
- Jeg glæder mig til samarbejdet. - I lige måde.
Hold nu op. Hvordan kan hun få et barn uden at være intim?
Hvad er hun, jomfru Maria?
Gennem IVF.
Det der for infertile par?
Det er ikke udelukkende for dem.
Du siger altså, at manden vil skilles, fordi…
Fordi han er blevet forelsket i sin kone.
Er det ikke bare for underligt?
Vil han skilles, fordi han elsker hende?
Hvad er det, klienten ønsker?
Hun vil have aftalen om fælles forældremyndighed stadfæstet juridisk.
Hun vil også kræve den straf på en milliard won,
der er angivet i kontrakten.
Formålet er ikke så meget at få erstatning,
som det er at benytte dette
til at undgå skilsmisse og fortsætte som nu.
Vil dommerne se det som en gyldig kontrakt?
Den kan være ugyldig, hvis den anses for at være imod offentlig orden og moral.
Det gør mig altså sur.
Hvad gør?
Jo,
hun bryder med det hellige ægteskabssystem.
Bland nu ikke dine følelser ind i det.
Gjorde jeg det?
I dag har mange gifte par affærer og sexløse ægteskaber.
De er par på overfladen.
Men dette par udelod følelser fra starten med kontrakten.
Overfladepar holder det skjult.
De er ikke anderledes. Et ægteskab uden kærlighed.
Nej. De må have været forelskede først, men kærligheden er falmet.
Måske er ægteskab ikke kærlighedens toppunkt,
men processen, hvor den udtømmes.
Hør lige jer selv.
Hvorfor er I så negative om ægteskab?
Jeg taler ikke om, hvad jeg tænker.
Jeg siger bare, hvordan det er i dag.
Folk siger halvt i spøg,
at ægteskab burde fornyes hvert 20. år.
Da ægteskab var en institution, levede folk kun, til de var 50 eller 60.
Nu, hvor folk bliver 100 år,
kan tanken om at elske kun én person hele livet
virke lidt urealistisk.
En udløbsdato ville måske få folk til at prøve mere…
Ja, ja!
Jeg er ligeglad med, hvordan andre lever, eller hvad de tænker.
Jeg vil bare giftes med en, jeg elsker højt, overøse hende med kærlighed,
og når jeg bliver gammel, vil jeg…
Okay. Det rækker.
Hvad synes du, hr. Yoon?
Giver det mening at gifte sig
alene med det formål at få og opdrage et barn uden intimitet eller ømhed?
Nogle overvejer endda ægteskab bare for at få en hund.
Hvad?
Ser I,
kærlighed er en følelse,
og følelser kan ændre sig når som helst.
På den anden side
er ægteskab i bund og grund en fast, livslang kontrakt,
så der er afstand mellem dem.
Jeg kan godt forstå, at nogle vil vælge at bygge en familie
på et fælles forældreansvar
i stedet for at forlade sig på usikre følelser.
Det er uventet, når det kommer fra en romantiker.
Romantiker?
Hr. Yoon?
Ikke længere, åbenbart.
Jeg vil gerne tage sagen.
Offentlig orden og moral er ikke faste koncepter.
De kan forstås forskelligt
afhængigt af tiden og sociale normer.
Jeg mener også, at ægteskab
bør betragtes på flere forskellige måder nu.
Må jeg tage sagen?
Ja.
Jeg hjælper hende.
- Værsgo. - Helt ærligt.
Sig til, hvis det gør ondt.
Okay.
Det gør slet ikke ondt.
Nej, vel?
Det er den mest populære behandling for tiden.
Du vil se en forbedring,
hvis du får behandlingen regelmæssigt.
Okay, tak.
- Det glæder mig. - Jeg præsenterer dem.
Frk. Heo Min-jeong, herovre!
- Goddag. - Hej.
Det er min veninde, Lee Gyeong-hui.
Hun er Jin-woos storesøster.
- Dejlig at møde dig. - I lige måde.
Du er grunden til, at jeg fik en ny start i livet.
Så jeg ville fejre sejren
og inviterede også Gyeong-hui,
da det var hende, der henviste mig til dig.
Fantastisk.
Sid ned.
Du og Jin-woo arbejder altså i det samme team?
Ja, vi kommer godt ud af det.
Jaså.
Så må I være cirka samme alder.
Samme alder, åbenbart.
Som Jin-woo?
Nej.
- Som os. - Mener du det?
- Er du 42? - Ja.
Du må passe virkelig godt på dig selv.
Jeg troede,
at der kun var et år eller to mellem dig og Jin-woo.
Men ti år?
Hvorfor har du slet ingen alderspletter?
Din hud er fantastisk.
Det er, fordi jeg var hos hudlægen i går.
Virkelig?
Det er derfor, du stråler!
Hvad fik du lavet?
Jeg fik behandling for mine alderspletter, og de ser helt sikkert lysere ud,
og min hud føles også bedre.
Med de ti år mellem jer
må Jin-woo virke som en baby for dig.
Nej, faktisk ikke.
Han er kun en baby for dig.
Jin-woo er 32 nu.
- Det ved jeg. - Ja.
Det er på tide, at han bliver gift,
men der er intet nyt.
Har han ikke en kæreste?
Det tror jeg ikke.
Har han?
Tja,
jeg er ikke sikker.
Frk. Heo,
tag dig af min bror
som en storesøster.
Hvis du kender en sød pige, kunne du præsentere…
Alle dem, du kender, er vel ældre end ham.
Ikke sandt?
Det er de vel.
Kan han ikke møde en, der er ældre?
Er du tosset?
Jin-woo kan ikke lide ældre kvinder. Min familie ville ikke acceptere det.
Et par års forskel er fint nok.
Nul. De skal have en baby.
- Javel, en baby. - Ja.
- Det her smager godt. - Stedet er berømt.
Nyd det, frk. Heo.
Tak.
Hvad sker der?
Angående vores middag…
- Ja? - Jeg glemte, at jeg skulle noget.
Hvad?
Bare noget.
Lad os spise middag en anden dag.
Hvad er der nu galt?
Hej, Gyeong-hui.
Ja.
Hvornår?
Med frk. Heo?
Lad os tale sammen.
Skal du virkelig noget i aften?
Ja.
Lyv ikke.
Hvorfor sagde du ikke, at du mødte min søster?
Hvad sagde hun, der fik dig til at undgå mig?
Hun sagde ikke så meget.
Vi ved begge, hvad det handler om.
Jeg kan ikke ignorere det.
Okay. Du er ti år ældre end mig.
Du er fraskilt og har et barn.
Men jeg elsker dig stadig.
Vil du lege gemmeleg, hver gang det bliver nævnt?
Hvis du dater nu, er ægteskab det næste.
Men er vi overhovedet kompatible?
Man kan date uden at krydse felter af,
- men ægteskab er noget andet. - Krydse felter af? Hør her.
Ægteskab er noget man indgår, når man er vildt forelsket.
Hvad er egentlig et godt match? Er det ikke kærligheden, der betyder mest?
For pokker da.
Gift dig med mig.
Hvad?
Lad os få vores familiers velsignelse og blive gift.
Din familie bliver sikkert ellevild.
Og hvis de ikke gør? Du skal leve med mig, ikke dem.
Hør godt efter.
Jeg er færdig med at tilsidesætte mig selv
for kærligheden.
Jeg elsker dig, men jeg er vigtigere for mig.
Jeg elsker mig selv mere end dig.
Kun sådan kan jeg betale min mor tilbage.
Hvad?
Hvad var det, du lige sagde?
Sagde hvad?
Sagde det, du lige sagde.
Jeg elsker mig selv mere.
Nej, lige før det.
Jeg elsker dig, men jeg…
Det kan du ikke bare sige.
Jeg er helt rystet.
Stol på mig.
Jeg vil aldrig lade dig føle dig som mindre, end du er.
Aldrig.
Hvor er frk. Kwon?
Hun er gået ud.
Jeg ville ringe til dig.
Om hvad?
Ban Gi-seung ringede.
Som vi forventede,
stod hr. Ko bag det hele.
Jeg vidste det.
Vi skal bare finde beviserne nu.
Ja.
Han vil udlevere alle de vigtigste beviser.
Virkede det, som om de var uvenner?
Selvfølgelig er de det.
Det er derfor, han kom til mig.
Set fra Ban Gi-seungs synspunkt,
hvis han indrømmer, at hr. Ko planlagde det hele,
mister han sin bestalling for at overtræde OEM-reglerne.
Siger han, at kapitalforvaltningsfirmaet håndterede alting selv,
hæfter han for over 80 milliarder won i erstatning.
Uanset hvad er det en blindgyde.
Oveni det hører jeg, at hr. Ko
forsøger at tørre det hele af på Ban Gi-seung.
LEE JIN-WOO
Den organisation, hr. Ban fik støtte fra,
er Seunghun-fonden, der drives af hr. Ko Seung-cheol.
Gav du ham vores oplysninger?
Han spurgte mig, hvor jeg gemte de tekniske dokumenter.
Jeg sagde, at de ikke findes,
at det hele er i hr. Lee Seong-bins hoved.
- Hvorfor? - Det virker ikke, som om hr. Ban
også vil forråde hr. Ko.
Hvad nu, hvis hr. Ko sendte ham for at se, hvad vi laver?
Hvorfor tror du det?
Han fik støtte fra hr. Kos fond.
Gjorde han?
Så vil hr. Ban også være en af hr. Kos protegéer.
Hr. Kos protegéer?
Ja.
Advokatfirmaer handler om mennesker,
og hr. Ko har gjort det til en kunst.
Han har lige gjort det samme overfor en anden.
Han plejede talenter med virksomhedsklienter som sponsorer
og byggede netværk for at styrke sin klientbase.
Han har en særlig evne til at udvikle folk og høste udbyttet.
Hr. Ban Gi-seung er sikkert en af dem.
Ko Seung-cheols protegéer.
Men alligevel,
hvis hans liv står på spil, vil han søge efter en udvej.
De udleverer
alle beviser klokken 16 i overmorgen.
Så får vi sandheden at se.
Ja.
- Pas på dig selv. - I lige måde.
Kan vi tage en drink efter arbejde?
Er der noget galt?
Det handler om det vigtigste i mit liv.
- Jeg har brug for, at du lytter. - Okay.
Må Hyo-min tage med?
Hvorfor hende?
Jeg er ikke sikker på, om hun kan hjælpe, men jeg har brug for en kvindes syn.
Okay.
Tak.
Jeg dater Min-jeong.
Jeg vidste det.
Du har opført dig mærkeligt siden frokosten forleden.
Du er ikke overrasket.
Men altså, jeg vil giftes.
- Med hvem? - Med hvem?
Det har jeg lige sagt.
Jeg dater Min-jeong. Hvem tror I?
Hvorfor er I overraskede?
Det går for hurtigt.
Netop. Meget hurtigt.
- Og så? - Og så?
For pokker da.
Er du hans ekko?
Ud med det.
Du vil altså giftes med hende?
Jeg overvejer at fri,
men hun lød, som om
hun ikke er vild med ægteskab.
Så jeg tænkte, at jeg ville bede jer om råd om,
hvordan jeg skal fri.
Intet slår klassikerne.
Hvad med at fremsige dit eget kærlighedsløfte?
Enkelt, men intuitivt. Det kan jeg lide.
Hvad skal jeg skrive?
Jeg ville gerne hjælpe,
men jeg har ingen anelse.
Jeg er ikke engang sikker på,
at ægteskab og kærlighed følges ad.
Du er overhovedet ingen hjælp.
Hvad med dig?
Mig?
Jeg tror,
at ægteskab bygger på kærlighed.
Med tiden kan kærligheden ændre form.
Hvordan det?
Kærligheden mellem et par
begynder med lidenskab, oplever virkeligheden
og slutter med solidaritet.
At miste lidenskaben betyder ikke,
at man mister kærligheden.
Solidaritet, loyalitet, samhørighed.
De er alle bare forskellige former for kærlighed.
Jeg har et svar.
Vent.
Må jeg bruge det til mit løfte?
Lad mig låne dine ord.
Hvad var det, du sagde?
"Kærligheden begynder med lidenskab."
"Oplever virkeligheden."
Det ved jeg.
"Oplever virkeligheden."
"Og slutter med solidaritet."
- Bare én omgang til. - Én omgang til.
Én omgang til!
I to kan fortsætte.
Bare én til, så.
Sådan!
Du sluger det bare.
- Undskyld mig! - Ja.
- En soju mere! - Kommer.
Tak.
Skål! Tak.
Du kan godt, Jin-woo!
Kom så, kommende brudgom!
DOMSTOL
Hvis de siger det her, skal vi nævne dette.
Okay?
Her er de.
Det er længe siden, frk. Kang.
Du har fået en spændende sag.
Okay.
Hvorfor kan sagsøger ikke anmode om skilsmisse?
Sagsøger søger skilsmisse med den påstand, at tiltalte har følelser
for en anden.
Men i henhold til artikel 841 i civilretsloven
kan man ikke søge skilsmisse,
hvis der har været tilgivelse efter eller samtykke før
den anden parts utroskab.
I dette tilfælde enedes sagsøger og tiltalte ved vielsen om
ikke at have følelsesmæssige eller fysiske bånd,
at tillade andre romantiske forhold
og kun dele pligter som forældre.
Dette er forudgående samtykke i henhold til artikel 841 i civilretsloven.
Så hvis nogen gav forudgående samtykke til eller senere tilgav en affære,
kan de ikke søge om skilsmisse på grund af det?
- Nej. - Javel.
Hun er god.
Det bruger Hyo-min her.
Sagsøger siger,
at ikke alene havde tiltalte en affære med en anden mand,
han kan heller ikke længere udholde et kærlighedsløst, sexløst ægteskab.
Selvom der var forudgående samtykke,
er dette nu tydeligvis trukket tilbage.
Forstår du ikke betydningen af en kontrakt?
Bliver den ugyldig, fordi den ensidigt trækkes tilbage?
En kontrakt?
Ja, denne kontrakt er ugyldig.
Fra dag et udelukkede aftalen kærlighed og intimitet
og tillod dem endda at date andre.
Den benægter kernen i ægteskabet.
Den går imod offentlig orden og moral. Den er ugyldig.
Et kærlighedsløst, sexløst ægteskab er i sig selv et brud
på offentlig orden og moral.
Hvis det er tilfældet,
er alle ægteskaber, der er baseret på praktiske forhold, så ugyldige?
Ifølge den logik bør alle par, hvis kærlighed er falmet,
eller som ikke dyrker sex, blive skilt.
Det er en forening, hvor følelser ikke kun er i tråd,
men hensigten og livets formål deles.
Aftalen blev indgået med henblik på at opdrage et barn,
og det er lykkedes dem uden problemer.
Men nu ønsker sagsøger at ødelægge denne stabile husstand
kun begrundet med ændrede følelser.
Fru dommer,
denne aftale benægter direkte ægteskabets forpligtelse til samliv,
støtte og samarbejde, i henhold til artikel 826 i civilretsloven.
Hvis retten tillader dette,
kan det føre til betydelig forvirring
angående ægteskabelige forhold i henhold til civilretsloven.
Desuden fastslår højesteret,
at seksuelt samvær er essentielt for ægteskabet,
og at en langvarig afvisning uden grund kan være grundlag for skilsmisse.
Hvis tiltalte så desperat ønsker
at fortsætte ægteskabet, kan hun gå i seng med sagsøger.
Siger du, at hun skal gå i seng med en mand, hun ikke engang elsker?
Hvorfor så blive gift,
hvis man ikke engang elsker manden?
Fordi kærlighed er en ufuldkommen og udtømmelig, midlertidig følelse.
Derfor bliver ikke alle, der er forelskede, gift,
og ikke alle, der bliver gift, er forelskede.
Det ved du bedre end andre.
Fru dommer,
den sag, sagsøgers advokat henviser til, er kun en standard for et typisk ægteskab
og kan ikke anvendes, når der var en klar aftale
om ikke at have et seksuelt forhold.
Okay. Så lad mig spørge sådan.
Glem alt om følelser og sex.
Siger du så, at du vil have retten
til at tillade en gift kvinde at date en anden mand?
Et øjeblik. Jeg finder det her meget fornærmende.
Du mener, at vores kontrakt er et brud på offentlig orden og moral.
Jeg har hørt om, hvad var det, konkubinekontrakten?
Den skulle gælde for den slags.
Vi indgik ikke en umoralsk eller anormal kontrakt.
Det ved han udmærket. Han bruger sin advokat som talerør.
Jeg vil ikke se Sang-min længere.
Er du så tilfreds?
Tiltalte,
fald ned.
TILTALTE
Fru dommer,
der vil ikke være noget problem,
hvis vi fjerner klausulen om åbne forhold, ikke sandt?
Hvis du siger, at kontrakten er ugyldig, alene fordi det er
et kærlighedsløst, sexløst ægteskab,
er det så ikke en forældet bedømmelse?
Hvad det angår,
vil retten træffe en omfattende afgørelse.
Fru dommer,
denne kontrakt er baseret på seksuel selvbestemmelse
og socialt ansvar for at opdrage et barn,
og den strider ikke med offentlig orden.
Ægteskabets institution udvikler sig med tiden og kulturen.
To mennesker fra skilsmissefamilier indgik en kontrakt
for at give deres barn et bedre miljø.
Klare regler var nødvendige for at sikre
forudsigelighed i opdragelsen og hverdagslivet.
Jeg forstår.
Retten vil omhyggeligt afgøre, om denne kontrakt udgør
en ny form for ægteskab eller en struktur, der underminerer
selve institutionen.
Loven repræsenterer den minimale tærskel for moral.
Ved gennemgangen vil vi overveje
ægteskabets natur og princippet om offentlig orden og moral.
Indgiv eventuelle yderligere indlæg inden fristen,
så sætter vi den næste retsdag.
Lad os lige tale sammen.
Om hvad?
Jeg går på matchmaking-dates hver uge.
Nogle gange tre gange om ugen.
Og hvad så?
Hver gang fortryder jeg, hvad jeg gjorde.
Jeg gad vide,
hvorfor jeg gjorde det mod dig.
Jeg mente alt, hvad jeg sagde i retssalen.
Et ægteskab uden kærlighed dur ikke.
Selv hvis jeg finder en match, hvad nytter det så?
- Du er ikke rigtig for mig. - Hvorfor ikke?
Jeg vil være bedre.
Glem kærlighed. Du er ikke loyal.
Sådan en vil jeg ikke date og slet ikke giftes med.
LIELSIUM HOTEL
Der er gået 20 minutter. Hvor bliver han af?
Jeg ringer til ham.
HYNIC CORE ADM. DIR. CHOI CHIL-HYEON
Hvorfor ringer hr. Choi fra Hynic Core til mig?
- Hvem er det? - Teknologichefen.
Tag den.
Hallo.
Ja.
Hvad? Nu?
Du kan skrive under nederst på siden.
I det øjeblik, du skriver under,
bliver 20 milliarder won straks overført til din konto.
Tilbuddet gælder til klokken 18 i dag.
Du har 18 minutter tilbage.
Det er den eneste udvej.
Med 20 milliarder won kan du ikke kun fjerne din egen gæld,
men også Sang-juns, Geon-taeks og Seung-nams.
Du kan ikke lade din familie
miste deres hjem og ende på gaden.
Vi stolede på dig og skaffede penge fra ågerkarle til forskningen.
Hvis Hynic Core bryder med os,
er vi færdige.
Og hvis jeg skriver under,
så bliver planen om fyring af ansatte i Hynic Core trukket tilbage?
Ja.
Du har allerede tjekket kontrakten flere gange.
Kun autoriseret personale har adgang hertil.
Flyt dig.
En kontrakt indgået under tvang er juridisk ugyldig.
Det er ikke mit problem.
Jeg følger bare ordrer om ikke at lukke nogen ind.
Hynic Core Inc.
er ikke bare et arbejdssted.
Det er en arv, der er formet af hver medarbejders
hårde arbejde, passion og ungdom.
Lad mine medarbejdere fortsætte i deres arbejde.
Ja, jeg giver dig mit ord.
Hr. Lee,
du må træffe en beslutning.
PART B, UNDERSKRIVER LEE SEONG-BIN
Frk. Kwon!
Hvad?
Flyt jer, I bøller!
Hr. Lee Seong-bin!
- Seong-bin! - Hr. Lee!
Rør mig ikke! Jeg sagsøger dig!
Slip mig!
Flyt dig!
Slip mig!
- Seong-bin! - Hr. Lee!
Hvordan…
Din forbandede stikker!
Hvordan kan du støtte Optalyn?
Hvad er der galt med dig?
Skriv ikke under, Seong-bin.
Få dem ud, nu!
Hvad tror I, I laver?
Hr. Lee,
dette er uacceptabelt.
Du har under ti minutter.
Tilbuddet på 20 milliarder won udløber automatisk klokken 18.
Vent.
Giv mig et øjeblik.
Jeg er trængt op i en krog.
Mit hus er allerede solgt på auktion,
og du, Seung-nam,
og de andre optog endda private lån på grund af mig.
Det er ikke dit ansvar.
Hynic Core er ikke kun dit.
Vi investerede, fordi vi troede på teknologien og virksomheden.
Det var vores beslutning.
Hvorfor skulle du tage ansvar for det?
Hr. Lee,
det her er ikke rigtigt.
Hr. Lee.
Giv os chancen for at rette op på dette.
Jeg beklager,
men jeg vil ikke underskrive aftalen.
Hr. Lee!
Hr. Ban, er det her, hvad du kalder arbejde?
Indgiv Bluestone-søgsmålet,
og anklag alle involverede for bedrageri.
Okay.
Hør her,
skal vi ikke finde en måde, hvorpå alle kan overleve?
Vi kan bare gå i retten.
Og I vil sikkert vinde.
Men inddrivning af gæld er noget andet.
Bluestone har allerede uddelt 120 milliarder won til de berettigede,
så der er ingen penge i fonden.
Selv hvis retten pålægger hr. Ban eller formueforvaltningsselskabet ansvar,
kan de ikke betale.
Så I får intet ud af det, selv hvis I vinder retssagen.
Det ved du.
Sælg Hynic Core
tilbage til Bluestone for 120 milliarder won.
Jeg vil sørge for, at Bluestone kan betale.
Vi har handlet ud fra vores tro på Hynic Cores teknologi.
Uden det
vil de 120 milliarder won stadig påføre os betydelige tab.
Jeg vil have alle beviser vedrørende hr. Ko Seung-cheol.
Hvad vil du gøre med dem?
Vil du sparke ham ud fra Yullim?
Ja.
Vi vil foreslå, at han bliver afskediget for brud på partnerskabsaftalen.
Og
vi vil sørge for, at han aldrig kan begå den slags moderne forræderi igen.
Tror du virkelig, at grønskollinger som dig overhovedet kan ramme hr. Ko?
Der er en kæmpe gruppe bag hr. Ko.
Protegéer som mig
og topledere, der er oplært af kongemageren Ko Seung-cheol
og spredt over den juridiske, økonomiske og politiske verden.
Så vil jeg forsøge at ramme ham.
Hr. Lee Seong-bin vil færdiggøre teknologien
og give Optalyn eneret til at bruge den.
Så I vil give os brugsrettigheder,
men beholde selve teknologien?
Ja, kildekoden forbliver en sort boks,
der leveres i AIP-format.
Det er betingelsen.
Kryptering og forebyggelse af dekompilering.
Vi vender tilbage til jer angående licensroyalty.
Og hvis vi afslår?
Vi har sikret os beviser med Ha Du-siks hjælp.
Det er mere end nok til,
at jeg kan ramme ham.
Vi vil bare have flere sikre beviser. Det er alt.
Giv mig
de beviser.
Uden hr. Lee Seong-bin
kan teknologien hverken færdiggøres eller implementeres.
Selv hvis I vinder retssagen,
vil det koste jer milliarder.
Og hvis I går glip af chancen for at få andel i markedet med teknologien,
bliver tabet endnu større.
Dette tilbud gælder kun her og nu.
Sammen med hr. Kos andel af udbyttet vil jeg overtale de andre berettigede
til at returnere de 120 milliarder won til Optalyn.
Vi vil give Hynic Core til de oprindelige aktionærer,
når vores investering på 15 milliarder won er betalt fuldt ud med renter.
Tallene stemmer stadig ikke.
Der er en ting mere.
Mange tak.
All right, farvel.
Okay. Vi accepterer tilbuddet.
Goddag.
Navn på reservationen?
Hjertelogik.
Ja, dit selskab er her allerede.
Følg med mig.
- Denne vej. - Tak.
Goddag.
Hvad?
Hvad laver du her?
Hvad laver du selv her?
Det er da løgn. Hjertelogik?
Sig ikke,
at det her er, hvad jeg tror.
Det tror jeg, det er.
Hallo.
Der sidder en dame her, der er 11 år yngre,
og som aldrig har været gift.
Jeg ledte efter en på min egen alder, der er blevet skilt.
Vores AI analyserer dine præferencer og din faktiske kompatibilitet
og foreslår den bedste match.
Ifølge vores AI's anbefaling
er I det perfekte match. Derfor satte vi jer to sammen.
Vi aflyser dagens arrangement.
Sker det igen, opsiger jeg mit medlemskab.
Det må have overrasket dig
at blive matchet med en, der er yngre og ikke er blevet skilt.
Fremover vil vi prioritere dine personlige præferencer
over AI-analysen.
Her og nu håber jeg, at I vil nyde jeres måltid
og få det bedste ud af jeres tid sammen.
Nej. Jeg er helst fri.
Farvel.
Hallo.
Nej.
Jeg synes faktisk, at han og jeg er et godt match.
Jeg har endda købt nyt tøj og været til frisør.
Og stedet her er perfekt til en middag.
Ja. Okay.
Vil I bestille?
Vil du give os et øjeblik?
Det må være en misforståelse.
Jeg går nu.
Nyd middagen. Jeg giver.
Spis sammen med mig.
Maden her er virkelig god.
Du har garanteret ikke spist.
Jeg klarer mig.
Kan jeg bestille til én person?
Vi tager kun bestillinger fra mindst to personer.
Så bestiller jeg til to.
Beklager, men det er et centralt bord, vi placerer ikke enkeltpersoner her.
Må jeg flytte dig til baren?
Vi bestiller til to.
Okay.
- Hvorfor kan du ikke lide mig? - Det sagde jeg ikke.
- Men vi er ikke et godt match. - Hvorfor ikke?
Du arbejder under mig,
er meget yngre end mig, og du har aldrig været gift.
Jeg troede ikke, det ville være en ulempe.
Det handler ikke om ulemper.
Du siger altså, jeg er overkvalificeret.
"Kang Hyo-min er overkvalificeret til sin date, Yoon Seok-hoon."
Det er bare én date, ikke et bryllup.
Bare vær min date i dag.
Du har jo alligevel ryddet din kalender for det.
- Hvad skal vi lave bagefter? - Behøver vi lave noget efter middagen?
Seok-hoon…
Seok-hoon?
Du er min date i dag.
Jeg kan ikke blive ved med at kalde dig hr. Yoon.
Du betaler da for middagen, ikke?
Jo.
Jeg kan ikke nasse en middag af dig
uden i det mindste at give en kop kaffe.
Det er fint med mig.
Ikke med mig.
Men vejret i dag
er lidt for dejligt til bare en kop kaffe.
Hvad med en gåtur i parken og en øl?
Du smilede.
Det er en date.
Du gør det altså, fordi du vil giftes.
Så dybest set
skal hun være fraskilt, sidst i 30'erne og glad for hunde.
Tja,
min livspartner behøver ikke passe ind i en bestemt boks.
Jeg tror bare, det vil være nemmere, hvis hun og jeg har lignende baggrunde.
"Livspartner."
Det begreb kan jeg godt lide.
Jeg synes, ægteskab er svært.
Kærlighed er ikke nok til at gifte sig,
og at blive gift garanterer ikke, at kærligheden holder.
Man kan ikke adskille kærlighed fra ægteskab,
men de to føles alligevel forskellige.
Hvordan det?
Jo,
hvis kærlighed handler om at se på hinanden,
handler ægteskab om
at se i samme retning.
Det er rigtigt.
Jeg kunne godt lide det, du sagde.
Hvad sagde jeg?
"Kærligheden mellem et par starter med lidenskab,
oplever virkeligheden og slutter med solidaritet."
"Bare fordi lidenskaben er væk,
betyder det ikke, at kærligheden er væk."
Jeg er også enig i det, du sagde.
"Ægteskabet er ikke kærlighedens toppunkt,
men processen, der udtømmer den."
Mit ideal
var en partner for livet,
der gik side om side med mig imod det samme mål.
Men i virkeligheden
var mit ægteskab en proces, der udtømte kærligheden.
Og nogle gange…
…føler jeg, at mit liv er en fiasko.
Hvorfor?
Fordi du blev skilt?
Ja.
Det synes jeg ikke.
Nogle kærlighedsforhold er episke fortællinger,
og andre er noveller.
Bare fordi du skrev en novelle, betyder det ikke, at den er en fiasko.
Synes du det?
Ja.
Det er ikke en fiasko.
Den ene historie er bare slut.
Du skal bare skrive en anden. En med lidenskabelig romantik.
Javel.
Hvad?
Jeg tror, min hæl er i stykker.
Skal vi holde op med at gå?
- Skal vi tage hjem? - Nej.
Lad os gå lidt mere.
Vejret er dejligt.
Her.
Forresten, har du skiftet eau de cologne?
Ja.
Hvorfor?
For at skrive en ny roman.
Var hr. Yoon der?
Ja.
Hvordan gik det til?
Hvordan gik det? Sagde I straks farvel?
Du sagde, du spiste middag. Sammen med ham?
Ud med alle detaljerne. Spring intet over.
Først var vi begge chokerede,
men jeg bad ham fortsætte vores date.
Han ville gå,
men vi endte med at spise middag og gik endda en tur.
Jeg holdt
hans arm.
Hans arm?
Hvordan var det?
- Det var godt. - Hvad var godt?
Vi trøstede
hinanden.
Uha da. Det siges, at trøst er kærlighedens frø.
Kærlighed?
Han er min chef. Vis lidt respekt!
Dit ansigt siger noget andet.
Sagde du ikke, at du ikke behøver kærlighed?
Du sagde, at vi er nok.
Tror du stadig det?
Det siger vi, når vi har skændtes eller slået op med vores kærester.
- Accepter det. - Accepter hvad?
Vi har altid andenpladsen hos hinanden.
Nej, da.
Er det så slemt?
Jeg synes om det.
At være nummer to?
Ja. Hør her.
For os vil kærester, familie eller vores fremtidige mand
og børn uvægerligt komme først.
Men disse førsteprioriteter er ikke perfekte.
De sårer os og skuffer os.
Nogle gange forråder de os.
Men det er i orden,
for vi har altid vores andenprioritet til at støtte os.
Vi er hinandens sikkerhedsnet, bare et skridt væk.
Det er os.
Det er rørende.
Du har ret.
Jeg kan elske igen og overkomme alle op- og nedturene,
fordi I er der for mig.
- Kom her. - Helt ærligt.
Jeg elsker jer.
Det gør jeg ikke.
- Jeg elsker jer. - Hold op.
Nu er det nok.
Så sagen er,
at for at komme af med hr. Ko Seung-cheol
har du brug for mit samtykke.
Det er korrekt.
Hr. Kim,
dette gælder Yullims ære og hele firmaets eksistens.
Jeg forstår.
Lad mig tænke over det.
All right.
Giv dig tid, og giv mig besked.
Gør ikke noget, før jeg træffer en beslutning.
Javel.
Hold da op.
Det er længe siden.
Dengang, hvor jeg var ude for at sælge,
slugte jeg min drink uden tid til at nyde den.
Vi drak som fisk dengang.
Husker du det?
Dengang vi var sælgere, drak vi så meget,
at vi alle tre, også Myeong-jin, røg på hospitalet.
Det husker jeg.
Du godeste.
Dengang var advokatfirmaer som lobbyister, der hyrede embedsmænd
fra konkurrencestyrelsen og finanstilsynet
for at mindske firmabøder og justere sanktionsniveauet.
Det gjorde vi dengang.
I dag ville vi få store problemer, hvis vi gjorde det.
Der er ting,
der fungerede dengang, der ikke dur nu.
Ud med det.
Undskyld?
Du har fulgt mig i dagevis uden at kunne få det ud.
Ah…
Hvad er det?
Har Kwon Na-yeon kontaktet dig?
Ja.
Husker du,
hvad du sagde til mig, da vi startede Yullim?
Hvad sagde jeg?
Da jeg spurgte dig,
hvorfor du gav mig så mange aktier,
når jeg ikke havde gjort ret meget,
sagde du:
"Dine aktier bliver det sidste, der beskytter Yullim".
Sagde jeg det?
Jeg forstod det ikke dengang,
men det gør jeg nu.
Du gjorde mig til et sikkerhedsnet,
i tilfælde af at du blev korrupt i fremtiden.
Du kunne have arrangeret aktiestrukturen,
så ingen kunne bortvise dig,
men i stedet satte du en modvægt mod dig selv.
Du valgte mig som det endelige sikkerhedsnet
for at forhindre, at dine idéer eller korruption
skulle ødelægge Yullim.
Tror du, du er så vigtig for firmaet?
Hold da op.
Du har ret.
Jeg valgte dig,
fordi jeg troede, at du altid ville træffe
uselviske beslutninger for Yullim.
Jeg ved godt, at jeg ikke er en fantastisk advokat.
Men jeg tror, jeg har evnen til at få øje på talenter
og generøsitet og visdom til at hjælpe dem med at vokse.
Jeg tror, at disse samlede talenter bliver Yullims rygrad,
og den fæstning, de bygger,
vil hvile på et solidt fundament,
ikke på ustabilt sand.
Navnet "Yullim" blev skabt
ved at tage et tegn fra mit eget navn.
På baggrund af den loyalitet, du har lært mig,
vil jeg fortsætte den mission,
dit tidligere selv gav mig,
selvom det går imod dig nu.
Det er ikke en diskussion.
Det er en meddelelse.
Er det Hyo-min?
Hvad laver du her?
Hej, Hyo-min.
Det tøj har jeg ikke set før.
Hvor smart.
Cherry må være sulten.
Jeg må fodre hende.
Kom ind.
- Vi er hjemme, Cherry. - Du godeste.
Har du spist?
Nå ja. Mad.
Nej.
Lad mig lige fodre Cherry, så kan vi også spise.
Det er så dejligt at se dig helt uventet.
Gå ud og vask dine hænder.
Du bør også klæde om, skat.
- Jeg ordner det her. - Okay.
Sid ned.
Mor…
Tante.
Jeg overraskede dig sikkert ved at komme uanmeldt.
Hvordan kan du tale?
Kan du høre mig?
Jeg…
…kan mundaflæse.
TIL CHERRY
Tak.
Hyo-ju.
Må jeg se dig igen?
Jeg har lært tegnsprog
for at kunne tale med dig, hvis jeg ser dig.
Undskyld.
Jeg har altid haft det skidt.
Min datter.
Undskyld.
Jeg kunne ikke komme i al den tid, fordi jeg tænkte, at du havde det skidt,
og derfor kom jeg i dag.
Jeg har været lykkelig, jeg er lykkelig,
og jeg bliver ved med at være lykkelig.
Okay.
Vi er her ikke for at være selskabelige, så lad os komme til sagen.
Foreslår du min fratrædelse?
Ja, jeg gør.
Frk. Kwon, fatter du ingenting?
Med Shin Myeong-jin, Ko Seung-cheol, Kim Yul-seong, Ko Tae-seop,
Choi Hui-cheol og mine egne aktier har vi majoritet.
Uanset hvad du gør,
går forslaget om at fyre hr. Ko ikke igennem.
Men jeg vil forsøge.
Hvem ved?
Måske vil en, du troede, var på jeres side, støtte fyringen.
Hold nu op.
Lad os høre dine betingelser først.
Du udnævnte mig som chef, så lad mig gøre mit arbejde.
I mine tre år her
lægger du hr. Shin Myeong-jin og
dine egne stemmerettigheder i mine hænder.
Og
prøv aldrig igen at komme af med mig
gennem intriger.
Og først og fremmest
holder I op med det svinske trick med at bruge en ung mand
til at fabrikere en skandale.
En ung mand?
Det er…
Jeg forstår. Lad os gøre det.
- Hr. Ko. - Giv mig papirerne. Jeg skriver under.
Vil du ikke tage lidt tid?
Du kan gå, hr. Ha.
Men, hr. Ko…
Javel.
Du kom til Yullim,
da vi havde
færre end 30 advokater,
ikke sandt?
Jo.
Du afholdt selv samtalen.
Jeg husker tydeligt den dag.
Du så så skarp ud, at jeg vidste, du ville være dygtig.
Hr. Kim Yul-seong opsøgte mig.
Jeg havde glemt,
hvad Yullim betyder for mig.
Når jeg træder tilbage, er det ikke på grund af dit pres.
Det er på grund af min kærlighed til Yullim.
Yullim er som mit eget barn.
Jeg har lagt alt, hvad jeg har, i firmaet.
Men i dag
føler jeg, at vi har brug for en frisk ændring,
for vi kommer ingen vegne ved at holde os til de gamle metoder.
Så jeg giver dig en chance
for at se, om du kan sikre en ændring.
Javel, hr. Ko.
Nogle bruger loven som et våben,
og andre bruger den som et redskab.
Hvad er forskellen mellem de to?
Jeg er ikke sikker.
Den første forsøger at opretholde loven,
mens den sidste forsøger at herske over den.
Den sidste er mig, og den første er dig.
Desværre har den første
aldrig slået den sidste.
Med al respekt
så er det at udnytte smuthuller i loven
for at skabe profit og manipulere den, som du gør,
ikke en vej, jeg agter at følge.
Jeg vil bruge loven som et våben
til at bygge et retfærdigt system.
Ser du,
jeg tænkte det samme, da jeg var på din alder.
Jeg troede, at evner alene var nok til at få succes.
Men i virkeligheden er det aldrig så enkelt.
Jeg vil selv stå overfor det og selv tage stilling til det.
Gør, som du vil.
Men knæk ikke.
Ægte styrke ligger i fleksibiliteten
til at bøje sig til tider i stedet for at knække.
I den forstand
bør du gøre god brug af hr. Yoon.
For en som dig kan han vise sig at være uvurderlig.
Tak for dit råd.
Nu har jeg en anden aftale.
Javel. Så går jeg.
Jeg beder dig…
…tag dig godt af Yullim.
Det vil jeg, hr. Ko.
Du gjorde det godt.
Lad os gøre det her rigtigt.
Jeg vil nu afsige dommen.
Lige fra begyndelsen
havde sagsøger, Ko Min-chan, og tiltalte, Park Hyeon-yeong,
ingen hensigt om fysisk eller følelsesmæssig forening,
og dette har de fastholdt uden et ægteskabs indhold.
Desuden har sagsøger utvetydigt udtrykt,
at det er umuligt at fortsætte ægteskabet,
og tiltaltes oprigtige ønske om forsoning
kan ikke anerkendes. Under hensyntagen til disse omstændigheder
finder retten, at denne sag falder
under artikel 840, paragraf 6 i civilretsloven,
en alvorlig årsag, der gør det svært at fortsætte ægteskabet,
og giver hermed sagsøger medhold
i ønsket om en skilsmisse.
Som en, der har håndteret skilsmissesager i lang tid,
vil jeg tilføje en enkelt bemærkning.
Kærligheden er ikke perfekt,
og ægteskab er processen, hvor man udholder den uperfekte kærlighed sammen.
Denne proces kan være svær, og den kan slå fejl.
Og nogle gange vælges skilsmisse som resultat deraf.
Men hvis vi udelukker kærligheden lige fra starten,
bare fordi den er svær,
mister vi den vigtigste værdi
i den rejse, et ægteskab er.
Selvom det ægteskabelige forhold bliver afsluttet,
håber jeg, at den oprigtighed og det ansvar, der eksisterede i det,
vil fortsætte i lang tid.
Dette afslutter rettens afgørelse.
Du klarede det godt.
Denne kendelse ser kærlighed som kernen i ægteskabet,
men jeg tror, at ansvar også kan være dets kerne.
Jeg håber, du forstår, at resultatet ikke ophæver
dit ansvar som forælder
eller den respekt og oprigtighed, der ligger i det.
Sådan tænker jeg ikke.
Mange tak, hr. Yoon.
Mange tak, frk. Kang.
Velbekomme.
Jeg vil
hente Min.
Hvis du har tid…
Du godeste.
Glem det.
Jeg smutter.
Jeg tager med dig.
Lad os spise sammen.
Virkelig?
Har du tid?
Så lad os spise sammen, alle tre.
Vi spiser ude for ofte.
Du spiser også ude ofte.
Hvad nu, hvis Mins eksem blusser op?
Jeg har fundet en økologisk tempelrestaurant.
Ingen tilsætningsstoffer.
Virkelig? Hvor?
Er du okay?
Vær ikke nervøs.
- Det er jeg ikke. - Virkelig?
Hvorfor bliver jeg nervøs?
- Også jeg. - Ja, ikke?
Det er allerede afgjort, ikke?
Det er kun en formalitet, ikke?
- Nej. - Hvad?
Så hun kan sige nej?
Ja.
Det her er skørt.
Hvad gjorde dig så sikker, at du inviterede os?
Ved I, hvad forskellen er mellem at bo sammen og være gift?
Hvad?
At bo sammen er en aftale mellem to mennesker,
men ægteskab er en erklæring overfor familie, venner og hele verden.
Så selv et frieri har brug for vidner.
Især hvis sådan en som hr. Yoon er her,
så vejer det tungere.
God pointe.
Hyo-min sagde, at hun ville komme med Min-jeongs øjne tildækkede,
så start musikken, så snart Min-jeong dukker op.
- Javel! - Godt.
Her kommer de.
Okay!
Jeg har aldrig følt sådan her før.
Pas på.
Jorden er ujævn.
Pas på.
Til højre.
- Hvor meget længere? - Du er der næsten.
- Hvad er det? - Forsigtig.
- Du kan stå her. - Her?
Må jeg åbne øjnene?
Hvorfor klapper I?
Hvad er det her?
Min-jeong,
hej.
Jeg skrev
et par ord i går
til netop dette øjeblik.
Et løfte om min kærlighed til dig, min elskede.
"Min elskede"?
KÆRLIGHEDSLØFTE
Hvad laver du?
Kom nu.
"Kærlighedsløfte."
"Med dig vil jeg værne om
vores kærligheds første gnist, selv mens tiden går,
og jeg vil fastholde min respekt for og tillid til dig.
Må kærligheden i dag fortsætte i morgen,
og må morgendagens kærlighed blive dybere ind i evigheden.
Og i den evigheds navn…"
Nu, hvor jeg læser det højt,
lyder det lidt underligt.
Det lyder lidt for perfekt,
så det lyder ikke som mine egne ord.
Ikke sandt?
En lille smule.
Jeg siger, at jeg elsker dig og lover, at den kærlighed vil vare evigt,
men sandheden er,
at jeg ikke engang er sikker på, hvad kærlighed egentlig er.
Det giver vel mening.
For
ingen fortæller os,
hvordan vi skal elske hinanden.
Så det virker, som om
vi først lærer, hvad kærlighed er,
når vi er blevet såret,
og vi indser dens værdi, når vi har mistet den.
Sådan har vi
skridt for skridt
lært at forstå kærligheden.
For mig føles kærligheden
som en rejse, hvor jeg spørger,
reflekterer og oplever,
mens jeg søger efter
mit eget svar.
Og jeg vil tage…
…den rejse med dig.
Jeg vil ikke love, at min kærlighed varer for evigt,
som jeg skrev her.
Men der er et løfte, jeg virkelig vil give dig.
Jeg vil følges med dig hele vejen
til den anden side af kærlighedsløftet.
Jeg vil være den mand,
der står ved din side
og ser os vokse og ændre os ud over vores ungdom,
og beskytte dig
hele vejen.
Her.
Jeg…
Jeg købte en ret stor ring.
Vil du gifte dig med mig?
Går du ofte tur her?
Ja.
Når jeg har noget at tænke over.
Hvad tænkte du på i dag?
Jeg blev ved med at tænke på det, dommeren sagde i dag.
Det gjorde jeg også.
Jeg har elsket før,
så jeg ved, at kærligheden kan være uperfekt.
Jeg er blevet såret,
og jeg har fejlet,
så jeg tænkte, at det var klogere
bare at møde en, der er et godt match,
og leve et roligt, begivenhedsløst liv i stedet for at jagte kærligheden.
Det var derfor, du valgte et matchmaking-bureau.
Men du havde det da sjovt sammen med mig, ikke?
Det var ikke værst. Jeg fik trøst, som jeg aldrig havde ventet.
Jeg sagde jo, det ville være godt.
Men det er ikke bare dig.
Jeg tænkte også sådan.
At hvis jeg elskede mindre, ville det gøre mindre ondt.
Så jeg tænkte,
at hvis jeg bare fandt et passende match,
ville det måske være en nemmere vej.
Men det, dommeren sagde, ramte mig lige i hjertet.
Ved at vælge den nemme vej
kunne jeg ignorere kernen i det hele.
Ja.
Men samtidig forstod jeg også, det du sagde om,
at kernen i et ægteskab er ansvar.
Begge dele er nødvendige.
Både kærlighed og ansvar.
Men ingen af dem er nemme.
Det er vel derfor, folk bliver skilt. Skilsmisse er jo ikke enden på det hele.
Især i den sag, vi havde.
Det er rigtigt.
Frk. Park Hyeon-yeongs mand ønskede nok skilsmisse,
ikke for at afslutte forholdet,
men for at begynde forfra på en ny måde.
Skilsmisse er vel ikke en afslutning,
men en ny begyndelse.
Godt nok tabte jeg, men det var rart.
Hvad mener du?
Uanset resultatet
lærte jeg noget om kærlighed i retssalen.
Dommerens ord gjorde indtryk på mig,
og hr. Lees frieri til sidst var den perfekte afslutning.
Du var lige ved at græde.
"Jeg ved ikke,
hvad der ligger efter kærlighedsløftet."
Da jeg hørte det, vældede noget op i mig.
Helt ærligt, jeg bliver helt rørstrømsk ved bryllupper.
Og så sagde du alt det i retten?
Ah, der talte du som advokat?
Fifty-fifty.
Som hr. Lee sagde, er jeg ikke sikker på, at jeg ved, hvad kærlighed er.
Men jeg har lært meget ved at håndtere sager hos Yullim
som i dag.
Hvad har du lært?
Kærlighed?
Ja. Kærlighed.
Kærligheden mellem en mand og en kvinde.
- Godt klaret. - Tak.
Selv tak.
Forældres kærlighed til deres børn.
Børns kærlighed til deres forældre.
Og
ægtefællers kærlighed.
Undskyld.
Selv den kærlighed, vi viser andre.
Tak, fordi du har mindet mig om, at kærligheden har mange former,
og fordi du har lært mig
at forstå og hele de sår,
der følger med den.
Men jeg ved stadig ikke rigtigt,
hvad kærlighed virkelig er.
Hvad tror du, kærlighed er?
Jo…
For mig er kærlighed…
BEYOND THE BAR
Tekster af: Gitte Hovedskov